《赴许州留别洛中亲故》
唐代·耿湋

淳风今变俗，末学误为文。幸免投湘浦，那辞近汝坟。

山遮魏阙路，日隐洛阳云。谁念联翩翼，烟中独失群。

作者简介：耿湋 [唐] （约公元七六三年前后在世），字洪源，河东（今属山西）人，唐代诗人。生卒年及生平均不详，约公元七六三年前后在世，大历十才子之一。登宝应元年进士第，官右拾遗。工诗，与钱起、卢纶、司空曙诸人齐名。湋诗不深琢削，而风格自胜。集三卷，今编诗二卷。